Diari Oficial de la Generalitat Valenciana


Sumari del DOGV 7777, del 09-05-2016 (2016/3183)

RESOLUCIÓ de 25 d'abril de 2016, de la Presidència del Consorci Hospital General Universitari de València, de convocatòria de provisió, pel sistema de lliure designació, de la plaça de cap del Servei de Prevenció de Riscos Laborals i Vigilància de la Salut d'aquesta entitat (LD/01/2016).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7777

Data del DOGV
:   09-05-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/3183


Data del document
:   25-04-2016

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 25 d'abril de 2016, de la Presidència del Consorci Hospital General Universitari de València, de convocatòria de provisió, pel sistema de lliure designació, de la plaça de cap del Servei de Prevenció de Riscos Laborals i Vigilància de la Salut d'aquesta entitat (LD/01/2016). [2016/3183]  
La plantilla del Consorci Hospital General Universitari de València (CHGUV) disposa de places vacants que es considera oportú proveir.  
  
De conformitat amb l'article 11.3 del vigent conveni col·lectiu del CHGUV (BOP, 04.04.2014), i en concordança amb l'article 80 de la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, les convocatòries de provisió per lliure designació consistiran en l'apreciació discrecional per l'òrgan competent de la idoneïtat de les persones candidates en relació amb els requisits i les funcions per a l'exercici de la plaça.  
D'acord amb les competències atribuïdes per l'article 15.1 dels Estatuts refosos del CHGUV per a la gestió de l'Hospital General Universitari de València, aprovats per conveni de 29 de març de 2006 subscrit entre la Conselleria de Sanitat i la Diputació de València, en relació amb l'apartat primer de l'Acord del Consell de Govern, de 12 de desembre de 2003, sobre delegació de competències, la Presidència del CHGUV resol:  
  
Primer. Convocatòria  
Convocar, per mitjà del sistema de lliure designació, la provisió de la plaça de la plantilla del CHGUV que s'especifica en l'annex II, d'acord amb les bases que es publiquen en l'annex I.  
  
Segon. Publicitat  
Publicar la convocatòria en el Diari Oficial de la Comunitat Valenciana (DOCV).  
  
Tercer. Recursos  
La present resolució és definitiva en via administrativa. Les persones interessades poden interposar, potestativament, recurs de reposició davant de la Presidència del CHGUV en el termini d'un mes a comptar des de l'endemà de la seua publicació en el Diari Oficial de la Comunitat Valenciana (DOCV) o directament, recurs contenciós administratiu en el termini de dos mesos, comptadors des de l'endemà de la seua publicació, davant dels jutjats contenciosos administratius de la ciutat de València, d'acord amb el que disposen els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, reguladora de la jurisdicció contenciosa administrativa. Tot això sense perjuí de la interposició de qualsevol altre recurs que s'estime convenient.  
  
València, 25 d'abril de 2016.- La presidenta del CHGUV i consellera de Sanitat Universal i Salut Pública: Carmen Montón Giménez.  
  
  
ANNEX I  
Bases de la convocatòria (LD/01/2016)  
  
1. Objecte  
Aquestes bases tenen per objecte regular la provisió, per mitjà del sistema de lliure designació, de la plaça de la plantilla del CHGUV que s'especifica en l'annex II.  
  
2. Requisits que han de tindre les persones concursants  
2.1. Posseir la nacionalitat espanyola o de qualsevol altre estat membre de la Unió Europea, així com d'aquells estats a què, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què aquesta es troba definida en el Tractat Constitutiu de la Unió Europea, o tindre aquest dret d'acord amb el que estableix el Decret 543/2001, de 18 de maig, sobre accés a l'ocupació pública de l'Administració General de l'Estat i els seus organismes públics de nacionals d'altres estats a què és d'aplicació el dret a la lliure circulació de persones treballadores.  
2.2. Estar en possessió de la titulació requerida en relació amb les característiques de la plaça a què es concursa, i la resta de requisits que s'especifiquen, d'acord amb el que es disposa en l'annex II.  
2.3. No trobar-se inhabilitat/inhabilitada per a l'exercici de funcions públiques o professionals.  
2.4. No excedir l'edat de jubilació ordinària que assenyale la normativa aplicable al règim jurídic de la persona participant.  
2.5. Tindre la condició d'empleat públic amb caràcter laboral fix o funcionari de carrera o estatutari fix.  
  
3. Acreditació dels requisits  
Els requisits d'admissió s'hauran de tindre l'últim dia de termini de presentació d'instàncies i mantindre's al llarg de tot el procés.  
  
4. Sol·licituds  
4.1. Les persones interessades ompliran la sol·licitud de participació, d'acord amb el model que figura en l'annex III, i la presentaran preferiblement en el Registre General del CHGUV (av. Tres Creus, núm. 2, 46366 de València), o per mitjà de qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4.2. El termini de presentació de sol·licituds serà de 20 dies, comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana (DOCV).  
4.3. El domicili que conste en la instància serà el considerat als efectes de notificacions.  
4.4. Juntament amb la sol·licitud, totes les persones concursants hauran d'aportar la documentació següent, original o degudament compulsada:  
a) Document Nacional d'Identitat, certificat de naixement expedit pel Registre Civil corresponent o document equivalent per a les persones nacionals d'altres estats.  
b) Nomenament com a empleat públic o empleada pública o certificat del Registre de Personal, en els termes detallats en l'annex II.  
c) Titulació requerida en relació amb les característiques de la plaça a què es concursa o certificat acadèmic que acredite haver realitzat tots els estudis per a l'obtenció del títol i haver realitzat el depòsit per a la seua expedició. En el cas de titulacions obtingudes en l'estranger, credencial que acredite l'homologació que corresponga.  
d) Currículum professional, en què es resumisca la formació acadèmica, l'experiència professional i de gestió, així com documentació justificativa dels mèrits al·legats.  
  
5. Comissió de valoració  
5.1. La comissió de valoració estarà composta per les persones següents:  
  
Titulars  
President: Enrique Ortega González  
Vocal 1: Javier Marco Franco  
Vocal 2: Bernardino Giménez Santos  
Secretari:Alejandro Moner González  
  
Suplents  
President: Francisco Quiles Teodoro  
Vocal 1:Isabel Blas Ferrer  
Vocal 2: Ángela Torres Gracia  
Secretària: Pilar Gallego Brosel  
  
5.2. La comissió de valoració tindrà la consideració d'òrgan col·legiat de l'Administració, i li serà aplicable el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5.3. El secretari o la secretària de la comissió intervindrà amb veu però sense vot, de conformitat amb l'article 25.3.a de la referida Llei 30/1992, de 26 de novembre.  
  
  
6. Desenvolupament del procés  
Finalitzat el termini de presentació, la direcció de Recursos Humans del CHGUV traslladarà les sol·licituds presentades a la comissió de valoració, a l'objecte que aquesta realitze l'avaluació dels documents aportats per les persones concursants, en especial el treball desenvolupat en places semblants o de contingut tècnic i especialització semblant.  
  
Finalitzat el procés, la comissió de valoració traslladarà la proposta a la direcció del CHGUV, que la comunicarà a l'òrgan competent.  
  
La proposta tindrà caràcter no vinculant, però l'òrgan competent haurà de motivar-ne la no-assumpció.  
  
7. Resolució i nomenament  
La persona aspirant seleccionada serà nomenada mitjançant una resolució del president del CHGUV, que serà publicada en el Diari Oficial de la Comunitat Valenciana (DOCV).  
La convocatòria podrà ser declarada deserta, per acord motivat, quan no concórreguen aspirants idonis per al seu exercici.  
  
8. Incorporació a la plaça  
En la resolució de la convocatòria s'indicarà el que corresponga quant a la incorporació a la plaça de la persona seleccionada, i aquesta quedarà en la situació administrativa que li corresponga segons la seua vinculació i règim jurídic de procedència.  
La persona nomenada per a l'exercici d'una plaça pel procediment de lliure designació podrà ser destituïda discrecionalment per la mateixa autoritat que la va nomenar, sense perjuí de la previsió de l'article 84.3 de la Llei 7/2007, de l'Estatut Bàsic de l'Empleat Públic.  
  
9. Vinculació  
Les presents bases vinculen el CHGUV, la comissió de valoració i els que participen en aquest procés.  
  
  
ANNEX II  
Plaça objecte de la convocatòria (LD/01/2016)  
  
Denominació: cap del Servei de Prevenció i Riscos Laborals i Vigilància de la Salut (SPRL).  
Número: 58770.  
Àrea funcional: Direcció Gerència Consorci HGUV.  
Subgrup/Grup de titulació: A1/A.  
Complement de destinació: 26.  
Forma de provisió: lliure designació.  
Requisits: personal de les administracions públiques o serveis públics de salut del subgrup/grup de titulació citat.  
Titulació: llicenciat o llicenciada en Medicina, especialitat en Medicina del Treball i títol de tècnic superior de Prevenció de Riscos Laborals.  
Funcions:  
- Realitzar les tasques de coordinació entre les diferents especialitats preventives i garantir el caràcter multidisciplinari, imprescindible per al bon funcionament del SPRL.  
- Definir les funcions del personal del SPRL i planificar les tasques necessàries per a complir la normativa de prevenció de riscos laborals i garantir la seguretat i salut de les persones que treballen en el CHGUV.  
  
- Dissenyar, implantar i aplicar el pla de prevenció de riscos laborals que permeta la integració de la prevenció en el Consorci HGUV, amb criteris de qualitat.  
- Identificar i avaluar els factors de risc que puguen afectar la seguretat i la salut dels treballadors en els termes que preveu la normativa vigent.  
- Planificar l'activitat preventiva i determinar les prioritats en l'adopció de les mesures preventives, estimant temps d'implantació, responsables de la seua execució i la vigilància de l'eficàcia de les mesures adoptades.  
- Informar i formar els treballadors, en els termes que preveu la normativa vigent.  
- Organitzar la prestació dels primers auxilis i la promoció de la salut en el lloc de treball.  
- Assessorar en el disseny i en la implantació dels plans d'emergència i d'evacuació del centre de treball.  
- La vigilància de la salut col·lectiva (estudis epidemiològics) i individual de les persones treballadores en relació amb els riscos derivats del treball.  
- Coordinació amb altres serveis o unitats que tinguen relació amb l'adopció de mesures preventives (Direcció de Recursos Humans, Servei de Contractació i Logística, Servei d'Enginyeria, Obres i Manteniment...).  
- Assessorar en el disseny i en la implementació de plans d'emergència i d'evacuació del centre de treball.  
- Establir les mesures necessàries perquè els informes i recomanacions realitzats pel SPRL siguen coneguts i executats pels caps intermedis i personal directiu de l'organització.  
- Altres funcions relatives a la prevenció de riscos laborals establides per la legislació vigent, i les que li siguen encomanades per la Direcció Gerència del Consorci HGUV.